Federico Pérez

Federico Pérez Rey, nado en Alemaña o 11 de setembro de 1976, é un filólogo, humorista, guionista e actor galego.

 Traxectoria 
Naceu en Alemaña de pais galegos e criouse en Mazaricos, de onde é orixinaria a súa familia. Comezou a facer teatro na súa xuventude e estudou Filoloxía galega en Santiago de Compostela. Ao rematar a carreira traballou como asesor lingüístico na serie Mareas vivas, na que tamén apareceu como actor nalgún capítulo. Pasou logo a traballar en Terra de Miranda como asesor lingüístico e tamén como guionista, tarefa esta última que tamén realizou en Pequeno Hotel, O rei da comedia, As leis de Celavella, Máxima Audiencia, Zapping Comando e O show dos Tonechos. A súa faceta como actor cobrou máis importancia a partir de 2003 aparecendo como secundario en series de televisión e filmes como Un paso adelante, Pepe Carvalho, Libro de familia, As leis de Celavella, O show dos Tonechos, Los hombres de Paco, Pepe o inglés ou a gañadora do Óscar Mar adentro, da que foi tamén asesor lingüístico.Ficha do autor na Asociación de Actores e Actrices de Galicia

Entre 2007 e 2009 foi un dos actores do programa de sketchs Air Galicia, polo que foi nomeado por primeira vez aos Premios Mestre Mateo na categoría de Mellor actor protagonista, e desde 2008 e ata 2014 interpretou a Josito Raña na serie de éxito Padre Casares. Durante ese tempo tivo tamén outros papeis en numerosas series e filmes, en Galicia e fóra dela, como 18 comidas (traballo polo que foi nomeado ao Mestre Mateo a mellor actor secundario), Retornos, Piratas, Matalobos, Outro máis, Encallados ou Os fenómenos. Fóra da pantalla representou a obra de teatro O florido pénsil, de Andrés Sopeña Monsalve, xunto aos actores Alfonso Agra, Josito Porto, Morris e Pico, e percorreu Galicia co seu monólogo titulado Ración de Breogán.. Dende 2011 a 2019 deu vida a Moncho en Era visto!, papel polo que foi nomeado seis anos consecutivos ao Mestre Mateo ao Mellor actor protagonista.

En 2015 iniciou un novo traballo teatral, representando a obra Presidente, de José Luis Prieto, xunto a César Goldi e Iolanda Muíños entre outros. En 2016 actuou por toda Galicia co cómico Xosé Antonio Touriñán, nun espectáculo no que interpretaban aos detectives Curtis e Teixeiro. Tamén ese ano apareceu de xeito episódico nas series Cuéntame cómo pasó e La que se avecina. En 2017 interpretou o tenente Guillermo Sanesteban durante os trece episodios da serie de Antena 3 Tiempos de guerra. En 2018 participou no filme Trote, de Xacio Baño, traballo polo que foi galardoado como mellor actor secundario na 17ª edición dos Premios Mestre Mateo. Ademais tivo un pequeno papel no filme A sombra da lei e comezou unha xira co tamén humorista Pepo Suevos representando o espectáculo A culpa é do sistema. Ao ano seguinte apareceu como secundario en Eroski Paraíso e no derradeiro episodio da terceira tempada da serie La casa de papel. En 2020 traballou na serie de TVE Néboa.

 Vida persoal 
É irmán da historiadora Nancy Pérez, que foi parella sentimental do mito da Nova Trova Cubana Pablo Milanés durante os últimos anos da vida deste.

 Filmografía 

 Como actor 

 Televisión 
 Mareas vivas (2000).
 Un paso adelante (2003). Como Serafín.
 Pepe Carvalho (2004).
 Libro de familia (2005).
 O show dos Tonechos (2005).
 Los hombres de Paco (2005).
 Pepe o inglés (2006).
 Air Galicia (2007-2009).
 Padre Casares (2008-2014). Como Josito Raña.
 U.C.O. (Unidad Central Operativa) (2007-2009). Como avogado.
 Piratas (2011).
 Matalobos (2011).
 Eduardo Barreiros, o Henry Ford galego (2011). Como Ramón.
 Era visto! (2011-2015). Como Moncho.
 Hospital Real (2015).
 Cuéntame cómo pasó (2016).
 La que se avecina (2016).
 Tiempos de guerra (2017). Como Guillermo.
 La casa de papel (2019).
 Néboa (2020). Como Moncho.
 A lei de Santos (2020-).
 A desorde que deixas (2020). Como Demetrio.
 Caronte (2020). Como Dante.
 Vis a vis: El Oasis (2021). Como doutor.
 HIT (2021). Como Fernando.
 Apagón (2021). Como César.

 Cine 

 Mar adentro (2004). Como condutor.
 18 comidas (2010). Como Tuto.
 Retornos (2010). Como Miguel
 Outro máis (2011). Como Beni.
 Os fenómenos (2014). Como Canicova.
 Los Amigos - La Pinícula (2018). Como Domingo.
 A sombra da lei (2018). Como comerciante
Trote (2018). Como Fran.
Eroski Paraíso (2019). Como tío de Mazaricos.
El verano que vivimos (2020). Como axente inmobiliario.
Cuñados (2021). Como Modesto.
As bestas (2022). Como garda civil Mariano.
O corpo aberto (2022). Como Turelo.
 +Cuñados (2024), longametraxe de Luis Avilés.

 Como guionista 

 Terra de Miranda (2001).
 Pequeno Hotel (2001).
 O rei da comedia (2002).
 As leis de Celavella (2004-2006).
 Máxima Audiencia (2004).
 O show dos Tonechos (2005).
 Zapping Comando (2006).
 Padre Casares (2011).

 Galardóns e nomeamentos 
 Premios Mestre Mateo 
 Ano  Categoría  Título  Resultado2007Mellor actor protagonistaAir GaliciaNomeado2010Mellor actor secundario18 comidasNomeado2011Mellor actor protagonistaEra visto!Nomeado2012Nomeado2013Nomeado2015Nomeado2016Nomeado2017Nomeado2018Mellor actor secundarioTroteGañador

 Notas 

 Véxase tamén 
 Ligazóns externas 
 Páxina oficial

 Ficha do actor na Asociación de Actores e Actrices de Galicia

Categoría:Actores de Mazaricos
Categoría:Nados en 1976
Categoría:Galegos de Alemaña
Categoría:Nados en Alemaña
Categoría:Nados na diáspora galega
Categoría:Humoristas de Galicia
Categoría:Premio Mestre Mateo á mellor interpretación masculina secundaria